Só lyk vooruitsig vir beurtkragFoto bloot ter illustrasie. (Argieffoto: Unsplash) Fase 1-beurtkrag duur daagliks van 05:00 – 16:00 voort tot Sondag en fase 2-beurtkrag sal tot Maandag daagliks van 16:00 – 05:00 toegepas word. Eskom sê die voortgesette beurtkrag kan hoofsaaklik toegeskryf word aan die behoefte om noodreserwes te bewaar weens die groot getal eenhede wat onklaar raak en die vertraging om sommige eenhede weer aan die netwerk te verbind. Die kragvoorsiener het onderneem om verdere inligting bekend te maak sodra daar wesenlike veranderings plaasvind. ŉ Kragopwekkingseenheid elk by Camden, Duvha, Kusile en Majuba-kragstasies is sedert Donderdag afgeskakel vir herstelwerk. Die vertraging om ŉ kragopwekkingseenheid elk by Majuba en Tutuka-kragstasies aan te skakel dra by tot die tekorte in kragopwekkingskapasiteit. ŉ Eenheid by Hendrina-kragstasie is wel aangeskakel. Eskom het tans 4 846 MW op beplande instandhouding en 14 509 MW kapasiteit is nie beskikbaar nie weens tegniese probleme.